ᱩᱛᱩ

ᱩᱛᱩ ᱫᱚ ᱦᱩᱭᱩᱜ ᱠᱟᱱᱟ ᱢᱤᱫᱴᱮᱱ ᱟᱹᱲᱟᱹ ᱡᱟᱸᱦᱟᱸ ᱛᱮᱫᱚ ᱪᱩᱞᱦᱟᱹ ᱨᱮ ᱡᱩᱞ ᱠᱟᱛᱮ ᱤᱥᱤᱱ ᱟᱠᱟᱱ ᱡᱚᱢᱟᱜ ᱠᱚ ᱵᱩᱡᱷᱟᱹᱜᱼᱟ᱾ ᱱᱚᱣᱟ ᱨᱮᱫᱚ ᱢᱚᱥᱚᱞᱟ ᱨᱮᱱᱟᱜ ᱵᱮᱵᱷᱟᱨ ᱡᱟᱹᱥᱛᱤ ᱛᱟᱸᱦᱮᱸᱱᱟ᱾ ᱥᱟᱥᱟᱝ, ᱡᱤᱨᱟᱹ, ᱟᱫᱦᱮ, ᱨᱟᱹᱥᱩᱱ, ᱯᱮᱸᱭᱟᱡᱽ, ᱢᱟᱹᱨᱤᱪ ᱠᱚ ᱠᱩ ᱢᱮᱥᱟ ᱠᱟᱛᱮ ᱟᱲᱟᱜ ᱥᱮ ᱦᱟᱹᱠᱩ ᱥᱮ ᱡᱤᱞ ᱩᱛᱩ ᱠᱚ ᱛᱮᱭᱟᱨᱟ᱾ 

ᱟᱫᱚ ᱩᱛᱩ ᱫᱚ ᱨᱟᱥᱮ ᱥᱮ ᱨᱚᱦᱚᱲ ᱥᱮ ᱵᱷᱟᱡᱟ ᱠᱟᱛᱮ ᱦᱩᱭ ᱫᱟᱲᱮᱭᱟᱜᱼᱟ᱾

 ᱥᱟᱱᱛᱟᱲ ᱩᱛᱩ 
ᱟᱛᱚ ᱴᱚᱞᱟᱨᱮᱱ ᱥᱟᱱᱛᱟᱲ ᱦᱚᱲ ᱠᱚ ᱫᱚ ᱡᱟᱹᱥᱛᱤ ᱵᱷᱟᱜᱽ ᱢᱤᱫᱴᱮᱱ ᱩᱛᱩ ᱛᱮᱜᱮ ᱫᱟᱠᱟ ᱠᱩ ᱡᱚᱢᱟ᱾ ᱵᱟᱡᱟᱨ ᱨᱮ ᱠᱤᱨᱤᱧ ᱛᱮ ᱧᱟᱢᱚᱜ ᱥᱮ ᱪᱟᱥ ᱵᱟᱥ ᱠᱟᱛᱮ ᱡᱟᱸᱦᱟᱸ ᱩᱛᱩ ᱛᱮᱭᱟᱜ ᱠᱚ ᱧᱟᱢᱚᱜᱼᱟ ᱚᱱᱟ ᱵᱟᱫᱽ ᱠᱟᱛᱮ ᱦᱚᱸ ᱵᱤᱨ, ᱜᱟᱡᱟᱲ ᱠᱷᱚᱱ ᱥᱮᱸᱫᱨᱟ ᱠᱟᱛᱮ ᱥᱮ ᱵᱟᱹᱭᱦᱟᱹᱲ ᱨᱮ ᱜᱚᱲ ᱠᱟᱛᱮ ᱩᱛᱩ ᱠᱚ ᱠᱩ ᱥᱮᱸᱫᱨᱟ ᱟᱹᱜᱩᱭᱟ᱾ ᱫᱤᱠᱩ ᱠᱚ ᱡᱟᱸᱦᱟᱸ ᱠᱚ ᱵᱟᱹᱠᱩ ᱡᱚᱢᱟ ᱡᱮᱢᱚᱱ ᱰᱟᱹᱢᱨᱩ, ᱥᱟᱝ, ᱵᱟᱹᱰᱜᱩ, ᱥᱚᱜᱚᱛ, ᱨᱩᱸᱰᱟᱹ, ᱵᱤᱡᱤ, ᱜᱩᱰᱩ, ᱜᱚᱝᱦᱟ, ᱨᱚᱠᱚᱡ ᱮᱢᱟᱱ ᱛᱮᱭᱟᱜ ᱠᱚ ᱩᱛᱩ ᱠᱟᱛᱮ ᱠᱚ ᱡᱚᱢᱟ᱾

 ᱫᱤᱠᱩ ᱩᱛᱩ 
ᱫᱤᱠᱩ ᱠᱚ ᱫᱚ ᱥᱟᱱᱛᱟᱲ ᱞᱮᱠᱟ ᱡᱚᱛᱚ ᱡᱤᱱᱤᱥ ᱫᱚ ᱵᱟᱹᱠᱩ ᱡᱚᱢᱟ᱾ ᱩᱛᱩ ᱤᱥᱤᱱ ᱵᱟᱥᱟᱱ ᱨᱮ ᱦᱚᱸ ᱱᱟᱥᱮ ᱱᱟᱥᱮ ᱵᱷᱮᱜᱟᱨ ᱧᱮᱞ ᱧᱟᱢᱚᱜᱼᱟ᱾ 

 ᱵᱟᱨᱦᱮ ᱡᱚᱱᱚᱲ 

 ᱯᱷᱮᱰᱟᱛ 

ᱛᱷᱚᱠ:ᱩᱛᱩ